עדי קפליוק

עדי קָפֶּלְיוּק (נולד ב-19 בדצמבר 1955) הוא מהנדס, מנהל מערכות מידע (מנמ"ר), יו"ר פורום מנהלי מערכות מידע בשלטון המקומי בישראל לשעבר, מרצה בתחום מערכות מידע. נולד וגדל בתל אביב. אביו, עודד קפליוק, הוא במאי וסופר. דודו, אמנון קפליוק, היה עיתונאי, ממייסדי ארגון "בצלם", ודודתו, אולגה קפליוק היא כלת פרס ישראל לחקר הבלשנות הכללית לשנת תשס"ה. סבו, מנחם קפליוק, היה עיתונאי וסופר. למד בבית הספר היסודי תל נורדאו ותיכון עירוני ה'. התגייס לצה"ל בשנת 1974 ושירת כקצין בחיל השריון. סיים שירות מילואים בדרגת סגן-אלוף. בשנת 1982 קיבל תואר ראשון בהנדסת מכונות בהצטיינות מאוניברסיטת תל אביב. בשנת 1987 סיים תואר שני במדעי הניהול ובמערכות מידע, בבית ספר למינהל עסקים רקנאטי באוניברסיטת תל אביב. את התואר השלישי, Ph.D בפקולטה להנדסה באוניברסיטת תל אביב בתחום ניהול ידע ותמיכה בקבלת החלטות מורכבות, קיבל בשנת 2004. נשוי ואב לשני בנים, מתגורר ברמת גן. בשנות ה-80 ותחילת ה-90 שימש מהנדס ומנהל פרויקטים בתעשייה הצבאית; בשנים 1996–2015 שימש מנהל אגף מינהל כללי ומערכות מידע בעיריית גבעתיים. בשנת 2004 היה בין מקימי פורום המנמ"רים של הרשויות המקומיות בישראל וכיהן כיו"ר הפורום הראשון עד לשנת 2015. במסגרת זו הגדיר לראשונה שישה תפקידים בתחום מערכות המידע בספר התפקידים של השלטון המקומי. קפליוק שימש מרצה במכללה האקדמית רופין, במרכז האוניברסיטאי באריאל, באוניברסיטת תל אביב והמכללה האקדמית תל אביב יפו. בשנים 2015-2017 היה חבר סגל של המרכז האקדמי פרס ברחובות בפקולטה למנהל עסקים בניהול מערכות מידע וניהול ידע. 2018 – ראש התמחות בממשל דיגיטלי במסגרת בית ספר לחברה ופוליטיקה בהמכללה האקדמית תל אביב יפו. בשנים 2010–2015 היה עדי קפליוק חבר הדירקטוריון של פרס ספיר במפעל הפיס. מ-2013 חבר ועד מנהל של עמותת שקיפות בינ"ל ישראל. מ-2017 מנטור בעמותת קרן שמש. במסגרת תחרות המנמ"ר המצטיין של אנשים ומחשבים קיבל בשנת 2016 מגן הוקרה מיוחד (פרס מפעל חיים) על פעילותו הציבורית כיו"ר של פורום המנמ"רים בשלטון המקומי, ועל פעילותו הציבורית למען המנמ"רים ברשויות. "ניהול ומשילות- מערכת מידע בשלטון המקומי", בתוך: כלכלה חברה והפרטה בשלטון המקומי, ד"ר איתן לסרי (עורך), הוצאת המכון לשלטון מקומי ואתגר פתרונות אסטרטגיים ויזמות, אוניברסיטת בר-אילן, רמת גן, 2012. Kapeliuk A., Shtub A., Spiegler I., "Using DSS Methods in Selecting Operations Management Software, The Israel Institute of Business Research", Working paper no. 950/87, November 1987. Kapeliuk A., Reich Y., Bar-Lev R., "Knowledge System for Dropout Prevention", The International Journal of Educational Management, vol. 18, no. 6, 2004, Pages 342-350. Reich Y., Kapeliuk A., "Case-Based Reasoning with Subjective Influence Knowledge", Applied Artificial Intelligence, 18(8), 2004, Pages 735-760. Reich Y., Kapeliuk A., "A framework for organizing the space of decision problems with application to solving subjective", context-dependent problems, Decision Support Systems, Volume 41, Issue 1, November 2005, Pages 1-19. Shtub, A., Spiegler, I., Kapeliuk, A., "Using DSS methods in Selecting Operation management Software", Computer Integrated Manufacturing Systems, 1(4):211-220, 1988. מדיה וקבצים בנושא עדי קפליוק בוויקישיתוף עדי קפליוק, באתר dblp לראשונה מאז קום המדינה: משרד הפנים הכיר רשמית בתפקיד המנמ"ר ברשויות המקומיות, אנשים ומחשבים, 19 במאי 2014 המנמ"רים המצטיינים: ראויים להערכה ופרס על מפעל חיים, אנשים ומחשבים, 23 במאי 2016 משרד הפנים - מחשוב ומערכות מידע, באתר משרד הפנים הצטיינות היא הגעה אל המטרה בנחישות – ולא לשכוח גם לחלום, באתר אנשים ומחשבים, ‏9 במאי 2016